-Մրցույթներ հազվադեպ են լինում, կարելի է ասել՝ չկան: Նախագծման գնումներն էլ կոռուպցիոն գործարքների մեջ շատ լավ տեղավորվել են: Հաղթողները հիմնականում մասնավոր ընկերություններն են: Չկա մասնագիտական առողջ մրցակցություն: Իսկ Հայաստանի Ճարտարապետների միությունը 25 տարիների ընթացքում ոչ մի օգտակար գործունեություն չի ծավալել: Մեր ամենահայտնի ճարտարապետներից Քոչարը 32 տարեկանում է եղել Ճար-տարապետների միության նախագահ, Հարությունյանը՝ 40 տարեկանում, իսկ հիմա 80 անց մարդկանց են ընտրում միության նախագահ: Իսկապես, երիտասարդությանը տեղ չեն տալիս: ԱՄՆ-ում ճարտարապետական միությունները, աոսցիացիաները, խմբերը ծառայում են որպես ճարտարապետությունը կազմակերպող, իր անդամների շահերը պաշտպանող կար-ևոր օղակ: Մեզ մոտ երիտասարդներին տեղ չեն տալիս, մեծերը թույլ են: Կրթությունը շատ վատ վիճակում է, 0-ի վրա է: